En ganske stor (ca. 35 millimeter), avlang, svartbrun trebukk. Kroppen er jevnbred og litt flat. Antennene er tynne og kortere enn halve kroppslengden. Hodet er kort og bredt, kjevene ikke forstørrede. Pronotum er trapesformet med fint tannete ytterkant, bakhjørnene noe utstående. Det er en kort "stilk" mellom pronotum og dekkvingene, som er parallellsidige med avrundede "skuldre", med ganske svake lengderibber.